open-index/open-wikipedia-markdown huggingface dataset:
Klopfer

**Klopfer** voi tarkoittaa ainakin seuraavia asioita:

* Gerhard Klopfer, saksalainen natsivirkamies
* Heini Klopfer, saksalainen arkkitehti
* Heini-Klopfer-Skiflugschanze, hyppyrimäki Saksan Oberstdorfissa
Aristodemos Spartalainen

**Aristodemos** (, ; k. 479 eaa.) oli spartalainen sotilas persialaissotien aikaan. Hän oli yksi Leonidaan kolmestasadasta, jotka puolustivat Thermopylain taistelussa vuonna 480 eaa. Thermopylain solaa Kserkseen johtamia persialaisia vastaan. Vain 298 spartalaista kuoli; kaksi, Eurytos ja Aristodemos oli määrätty toipumaan silmätulehduksesta. Eurytos kuitenkin käski helootin taluttamaan hänet taisteluun. Aristodemos palasi Spartaan. Toinen selvinnyt oli Thessaliaan määrätty viestinviejä, joka hirttäytyi myöhemmin.

## "Vapisija"

"Vapisija" oli kaikista häpeällisin sana spartalaisten kielenkäytössä. Aristodemoksen elämästä tuli silkkaa kurjuutta. Viittaan ommellut tilkut kielivät koko kaupungille pelkuruudesta. Kohtelu oli tylyä ja välinpitämätöntä. Juhlissa hänen tuli nousta ja antaa tietä kenen tahansa vaatiessa, nuorimmasta lähtien. Jos Vapisijalla oli tyttäriä, nämä eivät löytäneet miestä. Pelkuruus ei saanut periytyä jälkipolville. 

Aristodemoksella oli Thermopylain jälkeen erityisen katkeraa, sillä Leonidaan sankarikuolemaa ei päässyt pakoon. Spartalaisten tapa valittaa aina eforeista helootteihin vaikutti muista kreikkalaisista lähes barbaariselta. Esimerkiksi Ateenassa sureminen oli naisten vastuulla. Lisäksi Leonidasta ei voitu edes haudata, hänen ruumiinsa kun oli jäänyt Thermopylaihin. Jäänteet tuotiin Spartaan uudelleen haudattaviksi vasta vuonna 440 eaa.

## Kuolema

Aristodemos kuoli vuonna 479 eaa. Plataiain taistelussa, missä hän jätti paikkansa rivissä ja hyökkäsi yksin persialaisten kimppuun. Spartassa ei pidetty sopivana taistella oman kunnian puolesta, mutta siitä huolimatta hänen urheutensa tunnustettiin.

## Lähteet
Kita-ankeriaat

**Kita-ankeriaat** (Monognathidae) on syvissä vesissä elävä ahmattiankeriaskaloihin kuuluva heimo.

## Lajit ja anatomia
Kita-ankeriaisiin kuuluu 15 lajia yhdessä suvussa, muun muassa melakita-ankerias (*Monognathus ahlstromi*). Lajit ovat erikoisen näköisiä, ja suurin tunnettu yksilö oli noin 16&nbsp;cm pitkä, yleensä ne jäävät alle 10&nbsp;cm pitkiksi. Kita-ankeriaat ovat pitkulaisia kaloja, joiden ainutlaatuinen piirre on yläleuan täydellinen puuttuminen. Aikuisella koiraalla myös alaleuka on hyvin alkeellinen. Kita on lajeilla suuri ja alaleuassa on useita pieniä hampaita, yksi hampaista on muita pidempi ja yhteydessä myrkkyrauhaseen. Kita-ankeriailla ei ole vatsa- eikä rintaeviä ja selkä- ja peräevissä ei ole ruotoja. Silmä on hyvin pieni. 

## Levinneisyys ja elintavat
Kita-ankeriaita tavataan Atlantin ja Tyynenmeren alueilta. Ne ovat syvän veden kaloja, ja kiinniotetut on saatu 2&nbsp;000&ndash;5&nbsp;400 metrin syvyydestä. Kita-ankeriaiden käyttäytymisestä ei tiedetä paljoa. Niiden ravintoa ovat pääasiassa äyriäiset, ja ne käyttävät myrkkyhammastaan saalinsa lamauttamiseen. Saalis voi olla kalan kokoon nähden suhteellisen suurikokoinen suuren kidan ansiosta. Koiraat eivät todennäköisesti syö enää aikuisina ja kuolevat lisääntymisen jälkeen, ja lisääntymiskumppaninsa ne löytävät todennäköisesti feromonijälkien perusteella.

## Lähteet
Juventus Stadium

**Juventus Stadium** eli **Allianz Stadium** on Torinossa sijaitseva jalkapallostadion, joka toimii Juventuksen kotistadionina. Stadion avattiin 8. syyskuuta 2011 juuri ennen Serie A -kauden 2011–2012 alkua. Se on rakennettu Juventuksen ja Torinon entisen kotistadionin, Stadio delle Alpin paikalle.

Ensimmäinen virallinen ottelu stadionilla oli 11. syyskuuta 2011 pelattu Juventuksen ja Parman välinen Serie A -ottelu, jonka Juventus voitti 4–1.

## Taustaa
Juventuksen entinen stadion, Stadio delle Alpi rakennettiin suurin kustannuksin. Huolimatta siitä, että Juventuksella on italialaisista jalkapallojoukkueista suurin kannattajamäärä, Stadio delle Alpilla oli kapasiteettiin nähden vähän katsojia. Keskimääräinen stadionin täyttöaste oli vain kolmannes stadionin 67&nbsp;000 kapasiteetista. Seura osti stadionin Torinon kunnanvaltuustolta vuonna 2003.

Juventus siirtyi pois epäsuositulta stadionilta vuonna 2006 ja päätti uuden intiimimmän ja tunnelmallisemman paikan rakentamisesta. Fanit olivat moittineet muun muassa sen huonoa sijaintia, sekä huonoa näkyvyyttä kentälle joistakin paikoista. Juventus on ensimmäinen suuri eurooppalainen seura, joka rakentaa uudesta stadionistaan aikaisempaa pienemmän. Vuoden 2006 jälkeen Juventus sekä Torino pelasivat ottelunsa Torinon olympiastadionilla, joka oli myös epäsuosittu pienen kapasiteetin vuoksi.

Marraskuussa 2008 seura julkisti suunnitelmansa uuden 41&nbsp;000-paikkaisen stadionin rakentamisesta Stadio delle Alpin tilalle. Uuden stadionin kustannuksiksi arvioitiin 100 miljoonaa euroa. Stadionille ei rakenneta juoksurataa. Juventus Stadiumin valmistumisen myötä Juventuksesta tuli ensimmäinen Serie A -seura, joka rakentaa ja omistaa oman stadionin.

Stadionille tuli myös ostosalue, sekä myöhemmin sinne on suunniteltu tulevan museo. Stadionin avajaiset pidettiin 8. syyskuuta 2011. Stadionin avausottelussa Juventus kohtasi englantilaisen Notts Countyn, jolta Juventus sai mustavalkoraitaisen värityksensä vuonna 1903.

## Tulevaisuus
Vuonna 2014 stadionilla pelataan Eurooppa-liigan loppuottelu.

## Lähteet

## Aiheesta muualla

*Virallinen sivusto
Nurmihiihto

**Nurmihiihto** tai **ruohikkohiihto** on hiihtourheilulaji, jossa lasketaan nurmikolla. Se on kesäinen muoto alppihiihdosta ja kehitetty alun perin alppihiihtäjien kesäharjoitteluun. Nurmihiihto on Kansainvälisen hiihtoliiton virallinen laji ja lajin maailmancup on järjestetty vuodesta 1996. Menestynein nurmihiihtäjä on tšekkiläinen Jan Němec.
Nyrkkeily kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[nyrkkeily]]** järjestettiin 27. lokakuuta 1908 Northampton Institutessa, Clerkenwellissä, Lontoossa, Yhdistyneessä kuningaskunnassa. Tämä oli toinen kerta kun laji oli mukana olympialaisten ohjelmassa. Mukana oli 42 osanottajaa neljästä eri maasta. Tapahtumia oli viisi, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*Boxing at the 1908 London Summer Games | Olympics at Sports-Reference.com
55 Cancri d

**55 Cancri d** on eksoplaneetta, joka kiertää Auringon kaltaisen 55 Cancri A -tähden kerran 14,29 vuodessa. Se sijaitsee yhtä kaukana tähdestään kuin Jupiter Auringosta. Kyseessä on planeettajärjestelmänsä viides ja uloin tähän mennessä havaittu planeetta. Se löydettiin 13. kesäkuuta 2002. 

Kuten useimmat tunnetut eksoplaneetat, myös 55 Cancri d havaittiin tähden säteisliikettä tarkkailemalla. 55 Cancri b -planeetta oli jo paljastunut, mutta säteisliikkeessä oli vielä ollut selittämättömiä muutoksia; myöhemmät mittaukset paljastivat noin viiden astronomisen yksikön päässä tähdestä sitä kiertävän planeetan, 55 Cancri d:n. Vuonna 2008 vahvistui, että 55 Cancri d:n radan eksentrisyys on matala; kävi ilmi, että noin 5,77 astronomisen yksikön päässä tähdestä sijaitseva rata on lähes ympyrän muotoinen.

Koska 55 Cancri d on havaittu vain epäsuorasti, esimerkiksi sen rakenteesta tai lämpötilasta ei ole tietoa. Sen vähimmäismassa vastaa noin 3,835 Jupiteria. Massansa perusteella planeetta on kaasujättiläinen vailla kiinteää pintaa.

## Lähteet
Nyrkkeily kesäolympialaisissa 1924

**[[Kesäolympialaiset 1924|Vuoden 1924 kesäolympialaisten]] [[nyrkkeily]]** järjestettiin 15. &ndash; 20. heinäkuuta 1924 Vélodrome d'hiverissä, Pariisissa, Ranskassa. Tämä oli neljäs kerta kun laji oli mukana olympialaisten ohjelmassa. Mukana oli 181 osanottajaa 27 eri maasta. Tapahtumia oli kahdeksan, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*Boxing at the 1924 Paris Summer Games | Olympics at Sports-Reference.com
Ihosy

**Ihosy** on kaupunki Madagaskarin sisämaan eteläosassa 614 kilometriä Antananarivosta etelään. Se on Ihoromben alueen keskus. Asukkaita on 18&nbsp;200 henkeä (vuonna 2010).

Ihosy on baraheimon perinteinen keskuspaikka. Sen kautta kulkee Antananarivon ja Toliaran välinen RN7-valtatie, josta haarautuu Taolagnaroon johtava huonokuntoinen RN13. Kartalle merkitty Ihosyn ja Farafanganan välinen tie ei ole ollut ajokelpoinen kahteenkymmeneen vuoteen.

## Lähteet
Juozas Preikšas

**Juozas Preikšas** (22. marraskuuta 1926 – 11. helmikuuta 2018) oli liettualainen roomalaiskatolinen piispa. Hän sai pappisvihkimyksensä 23. syyskuuta 1951. Hän tuli 31. lokakuuta 1984 nimitetyksi Kaunasin vihkipiispaksi ja Egnatian titulaaripiispaksi. Hänet vihittiin piispaksi 2. joulukuuta; pääkonsekraattorina toimi Liudas Povilonis, jota avustivat Vincentas Sladkevičius ja Antanas Vaičius.

27. huhtikuuta 1988 Preikšas nimitettiin Kaunasin ja Vilkaviškisin apostoliseksi hallitsijaksi. 2. huhtikuuta 1989 hän sai nimityksen Panevėžysin apostoliseksi hallitsijaksi; vuodesta 1991 hän oli Panevėžysin hiippakunnan piispa. Hän jäi eläkkeelle 5. tammikuuta 2002, jolloin hänen seuraajakseen nimitettiin Jonas Kauneckas.

## Lähteet
Nosy Boraha

**Nosy Boraha** ([ˈnuʃ buˈrahə̥], myös *Île Sainte-Marie*) on Madagaskarille kuuluva saari Intian valtameressä. Se muodostaa myös samannimisen Analanjirofon alueeseen kuuluvan piirikunnan.

Nosy Boraha sijaitsee Madagaskarin koillisrannikon edustalla kahdeksan kilometrin päässä pääsaaresta. Se on 50 kilometriä pitkä ja enimmillään seitsemän kilometriä leveä. Saaren ainoa kaupunki on Ambodifotatra.

Ranskalaiset perustivat saarelle siirtokunnan vuonna 1642. Useimmat sen asukkaista kuolivat pian trooppisiin tauteihin. Myöhemmin Île Sainte-Marie toimi merirosvojen tukikohtana. Betsimisarakat luovuttivat sen vuonna 1750 Ranskalle, mutta jo vuonna 1752 paikalliset asukkaat tuhosivat uuden siirtokunnan. Saari joutui uudelleen Ranskalle vuonna 1818, ja myöhemmin siitä tehtiin vankisiirtola.

Nykyään Nosy Boraha on suosittu matkailukohde. Sen nähtävyyksiä ovat saaren edustalla heinä-syyskuussa liikkuvat ryhävalaat, Baie des Forbansin rannalla sijaitseva merirosvojen hautausmaa ja vuonna 1857 rakennettu Madagaskarin vanhin katolinen kirkko. Saarelle on päivittäiset lentovuorot Antananarivosta ja Toamasinasta sekä laivayhteys Soanierana-Ivongosta.

## Lähteet

## Aiheesta muualla
Nyrkkeily kesäolympialaisissa 1928

**[[Kesäolympialaiset 1928|Vuoden 1928 kesäolympialaisten]] [[nyrkkeily]]** järjestettiin 7. &ndash; 12. elokuuta 1928 Amsterdamissa, Alankomaissa. Tämä oli viides kerta kun laji oli mukana olympialaisten ohjelmassa. Mukana oli 144 osanottajaa 29 eri maasta. Tapahtumia oli kahdeksan, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*9.Olympic Games - Amsterdam, The Netherlands - August 7-12 1928
Kristen Kyrre Bremer

**Kristen Kyrre Bremer** (12. heinäkuuta 1925 Teno – 16. toukokuuta 2013) oli norjalainen teologi ja pappi. Hän toimi piispana vuosina 1972–1979 Nord-Hålogalandin ja vuosina 1979–1991 Nidarosin hiippakunnassa. Vuonna 1989 hän osallistui paavi Johannes Paavali II:n kanssa ekumeeniseen jumalanpalvelukseen Nidarosin tuomiokirkossa.

## Lähteet
Pierre-Louis Lions

**Pierre-Louis Lions** (s. 1956) on ranskalainen matemaatikko. Hän on tutkinut epälineaarisia differentiaaliyhtälöitä ja saanut tutkimuksistaan Fieldsin mitalin vuonna 1994. Tuolloin hän työskenteli Paris-Dauphinen yliopistossa. Hän onnistui ensimmäisenä ratkaisemaan ja todistamaan Boltzmannin yhtälön.

Hän on ollut Academia Europæan jäsen vuodesta 1995.

## Lähteet
Betsimisarakat

**Betsimisarakat** ovat malagasseihin kuuluva etninen ryhmä Madagaskarissa. Heitä arvioidaan olevan yli 1,5 miljoonaa henkeä.

Betsimisarakat ovat Madagaskarin toiseksi suurin etninen ryhmä. He asuvat maan itäosassa Intian valtameren rannikolla Antongilinlahden ja Manjaryjoen välisellä alueella. Betanmenat muodostava betsimisarakoiden alaryhmän.

Alkuperältään betsimisarakat ovat afrikkalaisten, Malesian ja Indonesian alueelta saapuneen väestön sekä arabien jälkeläisiä. 1700-luvulla he muodostivat Betsimisarakan valtion, jonka ensimmäinen johtaja Ratsimilaho oli perinteen mukaan brittiläisen merirosvon ja madagaskarilaisen prinsessan poika. Toamasinan ja Nosy Borahan (Île Saint-Marie) tärkeät satamat sijaitsivat betsimisarakoiden alueella.

Perinteisiä elinkeinoja ovat kalastus, maanviljely ja kaupankäynti. Nykyään betsimisarakat viljelevät riisiä, kahvia ja mausteneilikkaa sekä työskentelevät plantaaseilla ja grafiittikaivoksissa. Heidän kulttuurissaan on eurooppalaista vaikutusta.

## Lähteet

## Aiheesta muualla
Barat

**Barat** ovat malagasseihin kuuluva etninen ryhmä Madagaskarissa. Heitä arvioidaan olevan lähes 375&nbsp;000 henkeä.

Barat asuvat Madagaskarin sisämaan eteläosassa Ihosyn ja Betrokan ympäristössä. Alun perin he ovat kotoisin maan lounaisosasta Toliaran seudulta. Ulkonäöltään he muistuttavat bantuja. Barat jakautuvat useisiin alaryhmiin. Viime aikoina he ovat sekoittuneet betsileoihin.

Perinteinen elinkeino on paimentolaisuuteen perustuva karjanhoito. Betsileoilta barat ovat oppineet riisin viljelyn. Miehet ovat usein moniavioisia ja naisten asema on heikko.

## Lähteet

## Aiheesta muualla
Anosy

**Anosy** on hallintoalue Madagaskarilla, yksi maan 24:stä alueesta. Sen pinta-ala on 30&nbsp;198 neliökilometriä. Asukkaita on 809&nbsp;051 henkeä (VL2018).

Anosy sijaitsee Madagaskarin kaakkoisosassa. Se rajoittuu lännessä Androyhin, luoteessa Atsimo-Andrefanaan, pohjoisessa Ihorombeen ja koillisessa Atsimo-Atsinananaan. Asukkaat ovat etupäässä antanosyja. Eteläosassa asuu myös antandroyita.

Alue jakautuu Amboasary Atsimon, Betrokan ja Taolagnaron piireihin. Kuntia on yhteensä 64. Hallinnollinen keskus on Taolagnaro (Tolagnaro, Fort Dauphin).

Väestön pääelinkeino on maatalous. Intian valtameren rannikolla harjoitetaan kalastusta. Mineraalivarat käsittävät jalokiviä, bauksiittia sekä titaanivalmisteiden raaka-aineena käytettävää ilmeniittiä.

## Lähteet
* 
### Viitteet

## Aiheesta muualla

* Anosyn alueen sivusto
Nyrkkeily kesäolympialaisissa 1948

**[[Kesäolympialaiset 1948|Vuoden 1948 kesäolympialaisten]] [[nyrkkeily]]** järjestettiin 7. &ndash; 13. elokuuta 1948 Wembley Arenalla, Lontoossa, Yhdistyneessä kuningaskunnassa. Tämä oli kahdeksas kerta, kun laji oli mukana olympialaisten ohjelmassa. Mukana oli 205 osanottajaa 39 eri maasta. Tapahtumia oli kahdeksan, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*Boxing at the 1948 London Summer Games | Olympics at Sports-Reference.com
Tord Godal

**Tord Godal** (27. kesäkuuta 1909 – 27. helmikuuta 2002) oli norjalainen pappi, joka toimi Nidarosin hiippakunnan piispana vuosina 1960–1979. Hän oli Norjan kuninkaallisen tiede- ja kirjallisuusseuran johdossa vuosina 1966–1973, ja vuonna 1969 hänestä tuli Pyhän Olavin ritarikunnan komentaja.

Godalista tuli teologian tohtori vuonna 1947. Hänen väitöskirjansa oli *Meditasjonen og dens betydning for erkjennelsen*. Hän kuului vapaamuurareihin.

## Teoksia
* *Kristen seksualmoral* (1939)
* *Meditasjonen og dens betydning for erkjennelsen* (1947)
* *Tilbake til troen* (1949)
* *Meditasjon: En veg for Guds ord til den enkelte* (1979)

## Lähteet
Stolzen järjestelmä

**Stolzen järjestelmä** on saksalaisen Wilhelm Stolzen kehittämä pikakirjoitusjärjestelmä saksan kielelle. Siitä tuli Saksassa 1800-luvun loppupuolella toiseksi suosituin järjestelmä Gabelsbergerin järjestelmän jälkeen.

## Järjestelmän rakenne
Stolzen järjestelmässä sanojen kirjoittaminen on hyvin säännönmukaista. Keskeisenä periaatteena on jokaisen sanan kaikkien äänteiden merkitseminen: kutakin merkkiä vastaa äänne ja puuttuville merkeille on säännöt.

Suljetulla vartalotavulla (konsonantti + vokaali + konsonantti) on järjestelmässä keskeinen rooli. Konsonanteille on omat merkkinsä, ja niiden väliin jäävä vokaali merkitään joko konsonantteja laskemalla tai nostamalla, vahventamalla edellistä konsonanttia tai venyttämällä konsonanttien etäisyyttä.

## Järjestelmän kehittyminen

Stolze julkaisi järjestelmän vuonna 1841 teoksessa *Theoretisch-practisches Lehrbuch der deutschen Stenographie*. Myöhemmissä oppikirjan painoksissa tehtiin joitakin muutoksia. Vuonna 1872 järjestelmään tehtiin suurempia muutoksia, muun muassa lyhenteiden määrää pienennettiin ja järjestelmää yksinkertaistettiin muutenkin. Kaikki eivät kuitenkaan hyväksyneet muutoksia, ja järjestelmästä jäi käyttöön kaksi eri versiota, joista käytettiin nimityksiä *vanhastolze* (saks. *Altstolze*) ja *uusstolze* (*Neustolze*). Järjestelmien yhdistämiseksi tehtiin useita yrityksiä, jotka eivät kuitenkaan johtaneet tulokseen.

Ferdinand Schrey julkaisi vuonna 1887 oman järjestelmänsä, josta tuli Saksan kolmanneksi suosituin, ja sen pohjalta laadittiin 1890-luvulla Stolze–Schrey-järjestelmä yhdistämään Schreyn ja Stolzen koulukuntia. Vuonna 1897 sekä uus- että vanhastolzen koulukunnat hyväksyivät siirtymisen Stolze–Schreyhyn, ja Stolzen järjestelmän käyttö jäi vähäiseksi.

## Sovitukset muille kielille
Stolzen järjestelmästä tehtiin sovituksia useille muille kielille. Merkittävää käyttöä oli hollannin-, puolan-, venäjän- ja unkarinkielisillä sovituksilla.

## Lähteet
*
*
*
*

### Viitteet

## Aiheesta muualla
* Theoretisch-praktisches Lehrbuch der deutschen Stenographie für höhere Schulen und zum Selbstunterricht – järjestelmän oppikirja vuodelta 1888 (saksaksi)
Nyrkkeily kesäolympialaisissa 1956

**[[Kesäolympialaiset 1956|Vuoden 1956 kesäolympialaisten]] [[nyrkkeily]]** järjestettiin 23. lokakuuta &ndash; 1. joulukuuta 1956 West Melbourne Stadiumilla, Melbournessa, Australiassa. Tämä oli kymmenes kerta kun laji oli mukana olympialaisten ohjelmassa. Mukana oli 164 osanottajaa 35 eri maasta. Tapahtumia oli kymmenen, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*16.Olympic Games - Melbourne, Australia - November 23 - December 1 1956
Nyrkkeily kesäolympialaisissa 1980

**[[Kesäolympialaiset 1980|Vuoden 1980 kesäolympialaisten]] [[nyrkkeily]]** järjestettiin 20. heinäkuuta &ndash; 2. elokuuta 1980 Moskovan olympiastandionilla, Moskovassa, Neuvostoliitossa. Tämä oli 16. kerta kun laji oli mukana olympialaisten ohjelmassa. Mukana oli 271 osanottajaa 51 eri maasta. Tapahtumia oli yksitoista, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*Boxing at the 1980 Moskva Summer Games | Olympics at Sports-Reference.com
Please Kill Me

**Please Kill Me: Punkin sensuroimaton esihistoria** on vuonna 1996 julkaistu tietokirja, joka kertoo haastattelujen kautta punkliikkeen juurista, noususta ja myöhemmistä vaiheista. Teoksen ovat koonneet Legs McNeil ja Gillian McCain, ja se koostuu pääosin heidän tekemistään sadoista haastatteluista. Kirjan on suomentanut Ike Vil.

Please Kill Me alkaa New Yorkista ja vuodesta 1965, The Velvet Undergroundin perustamisesta ja Andy Warholin The Factoryn kuvioista. Teoksessa kuvataan muun muassa merkittävien punkyhtyeiden syntyä, niiden jäsenten kaoottisia elämänvaiheita ja kuuluisia kohtaamisia. Suuressa osassa ovat myös huumetempaukset, sosiaaliset valtataistelut, seksisekoilut ja syvällisemmät pohdinnat. Muusikoiden lisäksi puheenvuoro on toimittajilla, bändäreillä, roudareilla, näyttelijöillä ja valokuvaajilla. Kirjan pääpaino on joka tapauksessa Yhdysvalloissa 1960-luvulla syntyneellä underground-kulttuurilla, joka loi pohjan punkin kehittymiselle. Myöhemmin suureen suosioon nousseita englantilaisia punkin äänitorvia, kuten esimerkiksi Sex Pistolsia, ei teoksessa käsitellä yhtä laajasti.

Haastateltujen joukkoon lukeutuvat muun muassa Andy Warhol, Lou Reed, Danny Fields, Nico, Wayne Kramer, Iggy Pop, Dee Dee Ramone, Patti Smith, Malcolm McLaren, Nancy Spungen, Johnny Thunders, Debbie Harry ja Richard Hell.

Kirjaa on kiitelty tarkkanäköisyydestään ja ilkikurisuudestaan. Michael Monroe kommentoi *Please Kill Me:tä* seuraavasti: ”Kiehtova kirja yhdestä rock 'n' rollin tärkeimmästä ajanjaksosta, sekä siihen liittyvistä henkilöistä ja bändeistä. Välttämätöntä luettavaa kaikille, joita kiinnostaa rock 'n' roll varsinaisessa olemuksessaan, etenkin 60-luvun lopusta ns. "punk rockin" alkujuurista lähtien”.

## Nimi

*Please Kill Me* sai nimensä Richard Hellin t-paidasta, johon tämä oli itse kirjoittanut kyseisen tekstin. Useat henkilöt ovat nähneet paidan hänen päällään, mutta hän ei itse muista pitäneensä sitä kertaakaan: ”Olin liian nössö pukeutuakseni siihen, mutta muistan kyllä hyvin miten pakotin Richard Lloydin kiskomaan sen ylleen.”

## Teos
**Please Kill Me: The Uncensored Oral History of Punk*, Legs McNeil ja Gillian McCain, Penguin Books, 1997.

## Aiheesta muualla
*http://www.pleasekillme.com/
August Lehmann

**Karl Friedrich August Lehmann** (16. huhtukuuta 1843 Zossen – 8. huhtikuuta 1893 Berliini) oli saksalainen pikakirjoitusjärjestelmän kehittäjä. 

Lehmann toimi jonkin aikaa Arendsin ja Stolzen järjestelmien parissa, mutta oltuaan niihin tyytymätön, hän laati *stenotachygrafiaksi* kutsumansa järjestelmän, ja julkaisi sen vuonna 1875.

## Lähteet
*
*

### Viitteet
Oma lehmä ojassa

**Oma lehmä ojassa** on vuonna 2011 julkaistu Haittavaikutuksen ensimmäinen pitkäsoitto, joka julkaistiin 25. toukokuuta 2011 levymerkillä A1 Music. Top Secret Remix -räpeistä vastaavat Efta, Kuuro-Koira ja Panama Rayo. Levyn on tuottanut Panama Rayo ja Efta.

## Kappaleet
#
#
#
#
#
#
#
#
#
#
#
#
#
#

## Tuotanto
* Panama Rayo – äänittäjä, miksaaja
* Mika "Moog" Pohjola – äänittäjä
* Minerva Pappi – masteroija
* Kalle Valkama – valokuvat
* Ari Myllymäki – kansikuva

## Aiheesta muualla
* Oma lehmä ojassa discogs.com -sivustolla
The Hard Times of RJ Berger

**The Hard Times of RJ Berger** on Yhdysvalloissa esitetty televisio-/komediasarja, jonka ovat luoneet David Katzenberg ja Seth Grahame-Smith MTV-kanavalle. Ohjelman keskeinen hahmo on RJ Berger (Paul Iacono), epäsuosittu toisen lukuvuoden opiskelija kuvitteellisesta Pinkertonin lukiosta Ohiosta, jolla on valtava penis. Nimi Pinkerton mainitaan Weezer-yhtyeen albumilla Pinkerton. Yhtye teki ensiesiintymisensä jaksossa "Sinä, minä ja Weezer". Bergerin kaksi parasta ystävää ovat Miles Jenner (Jareb Dauplaise), jonka tavoitteet suosiosta saavat hänet ristiriitaan Bergerin kanssa, ja goottityttö Lily Miran (Kara Taitz), joka on ollut ihastunut Bergeriin jo seitsemänvuotiaasta asti. Bergerin rakkaus on Jenny Swanson (Amber Lancaster), tyttö, joka seurustelee Max Owenskin, suositun koulun urheilijan ja kiusaajan kanssa. Pilottijakson ensi-ilta oli 6. kesäkuuta 2010. Sarjasta on esitetty kaksi tuotantokautta.

## Aiheesta muualla
* Sarjan kotisivu 
*
Germanus

**Germanus** on latinankielinen termi, joka viittaa germaaneihin. Se oli myös roomalainen *[[Roomalainen nimi|cognomen]]*, eli eräänlainen liikanimi, joka tarkoitti veljeä latinaksi. Germanus oli myös useiden varhaisten pyhimysten nimi.

## Germanus-nimisiä henkilöitä
*Trebius Germanus, Rooman valtakunnan Britannian provinssin maaherra noin vuonna 126
*Germanus (Cermanus), espanjalainen marttyyri ja pyhimys
*Germanus Auxerrelainen (378–448), Auxerren piispa ja pyhimys
*Pyhä Germanus (*Germain*, 496–576), Pariisin piispa ja pyhimys
*Germanus, itäroomalainen sotapäällikkö ja keisari Justinianus I:n serkku
*Germanus, Itä-Rooman keisari Tiberius II:n vävy
*Germanus, itäroomalainen senaattori keisari Maurikioksen ajalla
*Germanus, itäroomalainen sotapäällikkö, joka palveli keisari Fokasta
*Germanus Granfeldenläinen (612–675), pyhimys
*Nicolaus Germanus, 1400-luvulla elänyt saksalainen kartanpiirtäjä
*Henricus Martellus Germanus, 1400-luvulla elänyt saksalainen kartanpiirtäjä
*Moses Germanus eli Johann Peter Spaeth (k. 1701), saksalainen kirjailija, joka kääntyi juutalaisuuteen
*Gyula Germanus (1884–1979), unkarilainen kirjailija

### Konstantinopolin patriarkkoja
*Germanus I (k. noin 733), Konstantinopolin patriarkka
*Germanus II (k. 1240), Konstantinopolin patriarkka
*Germanus II (Ateenan arkkipiispa), Ateenan arkkipiispa (1889–1896)
*Germanus III (k. 1267), Konstantinopolin patriarkka
*Germanus IV (k. 1853), Konstantinopolin patriarkka
*Germanus V (k. 1918), Konstantinopolin patriarkka

### Germanos-nimisiä
*Vangelis Germanos, kreikkalainen lauluntekijä ja laulaja
*Germanos, Patraksen piispa ja yksi Kreikan itsenäisyysliikkeen jäsenistä.

## Lähteet
Kyynelkoivu

**Kyynelkoivu** (*Betula pendula* 'Youngii') on rauduskoivun lajike. Lajike on hitaasti kasvava puu, jonka oksisto muodostaa pyöreän kruunun.

Kyynelkoivun kasvumuoto on alkujaan löydetty luonnosta. Kyynelkoivu vartetaan 2–6 metrin korkuiseen rauduskoivun runkoon, jonne se muodostaa riippuvan latvuksen, jonka oksat ovat pitkiä ja ohuita. Jos sitä halutaan leikata, leikkaus tehdään loppukesällä runsaan keväisen mahlavuodon takia. Kyynelkoivulla on hyvin pittoreski ohuista oksista muodostuva kruunu, joka yltää maahan saakka, minkä vuoksi tätä koivua on usein sanottu "itkukoivuksi". Se on hyvin vaatimaton ja kaunis. Sitä käytätään puutarha- ja maisemasuunnittelussa.

## Lähteet

## Aiheesta muualla
The Saturnettes (albumi)

**The Saturnettes** on The Saturnettesin debyyttialbumi ja Jann Wilden neljäs albumi. Albumin julkaisi turkulainen Yläkulo Tuotanto, sekä tamperelainen The Velvet Beat 16. marraskuuta 2011.

Levyltä on julkaistu singleinä kappaleet "Cadillac", "Just a Song" ja "Girl Named Sue". 

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
Steamroller Productions

**Steamroller Productions** on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perusti Steven Seagal vuonna 1989, jonka jälkeen vuosina 1994–2000 se tunnettiin nimellä *Seagal/Nasso Productions*. Yhtiö käytti nimenään vielä hetkellisesti Luminocity Productionsia vuosina 2001–2005. Elokuvien ohella yhtiö on tuottanut Seagalin televisiosarjan Steven Seagal: Amerikan seriffi ja albumin Mojo Priest.

## Tuotantoa

### 1990-luku
*Kuoleman merkki (1990)
*Vaarallisella alueella (1994)
*Kaappaus raiteilla (1995)
*The Glimmer Man (1996)
*Tappava salaisuus (1997)
*Not Even the Trees (1998)
*Patriootti (1998)

### 2000-vuosikymmen
*Prince of Central Park (2000)
*The Path Beyond Thought (2001)
*Royalty A-Z (2002)
*Out for a Kill (2003)
*Men We Love (2004)
*Into the Sun (2005)
*Submerged (2005)
*Today You Die (2005)
*Black Dawn (2005)
*Palkkasoturi (2006)
*Shadow Man (2006)
*Attack Force (2006)
*Flight of Fury (2007)
*Urban Justice (2007)
*The Marker (2008)
*Kill Switch (2008)
*Steven Seagal: Amerikan seriffi (2009–2010)
*Against the Dark (2009)
*Ruslan (2009)
*The Keeper (2009)
*A Dangerous Man (2009)

### 2010-luku
*Born to Raise Hell (2010)
*True Justice (2011)
*Maximum Conviction (2012)
*A Good Man (2014)
* (2016)
*Code of Honor (2016)
*End of a Gun (2016)
*Attrition (2018)

## Lähteet

## Aiheesta muualla
*Steamroller Productions IMDb:ssä 
*Seagal/Nasso Productions IMDb:ssä
Raimo Ekholm

**Raimo Olavi Ekholm** (31. heinäkuuta 1946 Lahti – 4. helmikuuta 1989 Lahti) oli suomalainen mäkihyppääjä.

Ekholm sijoittui Vysoké Tatryn MM-kilpailuissa 1970 suurmäessä 15:nneksi ja normaalimäessä 32:nneksi. Hän saavutti normaalimäessä SM-hopeaa vuonna 1969. Samana vuonna hän sijoittui Sveitsin mäkiviikolla kahdeksanneksi. Seuratasolla Ekholm edusti Lahden Hiihtoseuraa. Ekholm oli varamiehenä Suomen olympiajoukkueessa Grenoblessa 1968.

## Lähteet
Seppo Hannula

**Seppo Hannula** (s. 28. toukokuuta 1946 Kuusankoski) on suomalainen mäkihyppääjä.

Hannula oli Innsbruckin olympialaisissa 1964 Suomen joukkueen varamies. Hän sijoittui 16-vuotiaana Ounasvaaralla kolmanneksi vuonna 1963, oli Holmenkollenin nuorten kilpailussa toinen vuonna 1964 sekä voitti nuorten Suomen-mestaruuden vuosina 1964 ja 1965. Uransa ainoan aikuisten Suomen-mestaruuden hän voitti normaalimäessä vuonna 1974, jolloin hän oli paras myös Puijon kilpailuissa. Seuratasolla Hannula edusti Ounasvaaran Hiihtoseuraa.

## Lähteet

* 

### Viitteet
At the Edge of Time

**At the Edge of Time** on Blind Guardianin yhdeksäs studioalbumi, joka julkaistiin 30. heinäkuuta 2010. Albumista on saatavana myös digipack-versio.

Kappaleesta "Valkyries" on albumin internetsivulla ladattavana demo-versio kuten myös vaihtoehtoiset miksaukset kappaleista "Curse My Name" ja "Wheel of Time".

## Kappaleet
# 
# 
# 
# 
# 
# 
# 
# 
# 
# 

;Digipack bonus CD
# 
# 
# 
# 
# 
# 

* 
* 

## Kokoonpano
* Hansi Kürsch – laulu
* André Olbrich – kitara
* Marcus Siepen – kitara
* Frederik Ehmke – rummut

## Arvostelut
* AllMusic: 
* Imperiumi: 9+/10
* Kaaoszine: 8/10
* Metal Hammer: 6/7

## Lähteet

## Aiheesta muualla
* 
* At the Edge of Time discogs.com -sivustolla
Pekka Hyvärinen (mäkihyppääjä)

**Pekka Hyvärinen** (s. 15. toukokuuta 1954 Rovaniemi) on suomalainen mäkihyppääjä.

Hyvärinen sijoittui Lentomäen MM-kilpailuissa 1977 Vikersundissa 14:nneksi. Hän voitti Suomen-mestaruuden Kaipolan suurmäessä vuonna 1977 ja joukkuemäessä vuosina 1976–1978 sekä saavutti henkilökohtaisissa kilpailuissa kaksi SM-hopeaa ja kaksi SM-pronssia. Puijolla hän voitti vuonna 1978 ja oli samana vuonna kahdessa Sapporon kilpailussa toinen. Seuratasolla Hyvärinen edusti Ounasvaaran Hiihtoseuraa. Hänen setänsä oli mäkihypyn olympiavoittaja Antti Hyvärinen.

## Lähteet

* 

### Viitteet
Nyrkkeily kesäolympialaisissa 1984

**[[Kesäolympialaiset 1984|Vuoden 1984 kesäolympialaisten]] [[nyrkkeily]]** järjestettiin 29. heinäkuuta – 11. elokuuta 1984 Memorial Sports Arenalla Los Angelesissa, Yhdysvalloissa. Tämä oli 17. kerta, kun laji oli mukana olympialaisten ohjelmassa. Mukana oli 354 osanottajaa 81 eri maasta. Tapahtumia oli 12, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*Boxing at the 1984 Los Angeles Summer Games | Olympics at Sports-Reference.com
Shawn Vanzant

**Shawn Vanzant** (s. 19. lokakuuta 1988 Tampa, Florida) on yhdysvaltalainen koripalloilija.

## Ura
Vanzant muutti Tampaan vuonna 1997 ja hän pelasi paikallisessa lukiossa koripalloa. Hänen isänsä oli köyhä yksinhuoltaja, jolla ei ollut varaa elättää häntä. Tämän takia Vanzant muutti veljensä luokse asumaan, joka kuitenkin vietti vankilassa pitkiä aikoja. Myöhemmin Vanzant muutti toisen perheen luokse. Vuonna 2007 hän siirtyi Butlerin yliopistoon. Yliopiston joukkueessa Vanzant pelasi kaksi kertaa NCAA:n loppuottelussa. Kaudella 2010–2011 hän oli joukkueensa neljänneksi paras pistemies 8,1 pisteen keskiarvolla. Kaudeksi 2011–2012 Vanzant siirtyi Korihaihin. Hän ei edustanut seuraa koko kautta, vaan edusti loppukaudesta myös I-divisioonassa kaarinalaista Ura Basketia. Kaudeksi 2012–2013 Vanzant siirtyi NBA:n D-liigan Springfield Armoriin. Loukkaantuminen vaivasi kuitenkin hänen kauttaan ja hän siirtyi loppukautena FBA-sarjan Tampa Bay Rebelsiin.

Vuosina 2013–2015 Vanzant pelasi Kanadassa ja vuodesta 2015 Irlannissa.

## Lähteet

## Aiheesta muualla
*ESPN:n pelaajaprofiili
Nyrkkeily kesäolympialaisissa 1992

**[[Kesäolympialaiset 1992|Vuoden 1992 kesäolympialaisten]] [[nyrkkeily]]** järjestettiin 26. heinäkuuta &ndash; 9. elokuuta 1992 Pavelló Club Joventut de Badalonassa, Barcelonassa, Espanjassa. Tämä oli 19- kerta kun laji oli mukana olympialaisten ohjelmassa. Mukana oli 336 osanottajaa 78 eri maasta. Tapahtumia oli 12, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*Boxing at the 1992 Barcelona Summer Games | Olympics at Sports-Reference.com
Beauty Shop

**Beauty Shop** on Bille Woodruffin ohjaama yhdysvaltalainen komediaelokuva vuodelta 2005. Se on spin-off *[[Barbershop]]*-elokuvista. Queen Latifahin esittämä Gina nähtiin ensimmäisen kerran elokuvassa *[[Barbershop 2: Back in Business]]*.

## Juoni

Gina Norris (Queen Latifah) on leskeksi jäänyt kampaaja, joka muutti Chicagosta Atlantaan, että hänen tyttärensä Vanessa (Paige Hurd) voisi käydä yksityistä musiikkikoulua. Gina on näyttänyt kykynsä kampaajana, mutta kun hänen itsekeskeinen pomonsa Jorge (Kevin Bacon) moittii hänen tekemisiään, hän ottaa lopputilin ja perustaa oman kauneussalongin.

Hän palkkaa useita kampaajia ja myös hänen kapinallinen kälynsä Darnelle (Keshia Knight Pulliam) saa töitä salongista. Liike saa monenlaisia asiakkaita, muun muassa ammattiurheilijoiden vaimoja ja varakkaita vaaleita naisia. Gina palkkaa myös Joen (Djimon Hounsou), afrikkalaisen sähkömiehen. Entinen pomo Jorge on kateellinen, koska hänen salonkinsa menettää asiakkaita Ginalle, ja palkkaa terveystarkastajan etsimään keinon sulkea Ginan liike. Pian Ginan salonkiin murtaudutaan ja lähes kaikki tuhotaan. Kun Willie (Lil’ JJ) onnistuu kuvaamaan tarkastajan ja Jorgen keskustelun, hän näyttää videon Ginalle. Myöhemmin sinä iltana Gina menee vanhalle työpaikalleen ja kertoo Jorgelle tietävänsä tämän salaisuuden. Hänen mukanaan on kaksi miestä, jotka leikkaavat Jorgen hiukset pois.

Myöhemmin heidän suosikkiradiojuontajansa Helen ilmestyy salonkiin siistimisen tarpeessa. Saatuaan hyvää palvelua Helen mainostaa Ginan salonkia lähetyksessään.

## Näyttelijät

;Erikoisesiintymiset

## Aiheesta muualla
* 
* 
*
Nyrkkeily kesäolympialaisissa 1996

**[[Kesäolympialaiset 1996|Vuoden 1996 kesäolympialaisten]] [[nyrkkeily]]** järjestettiin 20. heinäkuuta &ndash; 4. elokuuta 1996 Alexander Memorial Coliseum, Atlantassa, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 355 osanottajaa 97 eri maasta. Tapahtumia oli 12, jotka kaikki järjestettiin ainoastaan miehille.

## Mitalistit

## Mitalitaulukko

## Lähteet
*Boxing at the 1996 Atlanta Summer Games | Olympics at Sports-Reference.com
Kansallispikakirjoitus

**Kansallispikakirjoitus** () oli Albrecht ja Felix von Kunowskin 1800-luvun lopulla laatima saksankielinen pikakirjoitusjärjestelmä.

Järjestelmän pääperiaatteena oli, että vokaalit merkitään alaspäin menevillä piirroilla ja konsonantit ylöspäin menevillä. Tarkoituksena oli saada järjestelmä, jolla kolmen ns. vokaalin kirjoittavan järjestelmän (Arends, Roller ja Brauns) käyttäjät olisi saatu yhteen Stolze–Schrey-järjestelmän esimerkin mukaisesti. Yritys epäonnistui, ja kolmen järjestelmän lisäksi saatiin neljäs. Kansallispikakirjoituksesta tuli kuitenkin melko suosittu, ja ennen ensimmäistä maailmansotaa se oli kolmanneksi suosituin saksankielinen järjestelmä Gabelsbergerin ja Stolze–Schreyn jälkeen: vuonna 1913 sillä oli 382 pikakirjoitusyhdistystä, joissa oli yhteensä yli 12&nbsp;000 jäsentä.

## Lähteet
*
*
### Viitteet
Erkki Hämäläinen

**Erkki Hämäläinen** -nimisiä henkilöitä ovat:

* Erkki Einari Hämäläinen, *[[Erkki Hämä]]* (1934–2012), suomalainen kirjailija ja suomentaja
* Erkki Juhani Hämäläinen, *[[Hyeena Hämäläinen]]* (1944–1999), suomalainen jännityskirjailija
* Erkki Hämäläinen, Kouvolan Pallonlyöjien huoltaja
Rudolf Baláž

**Rudolf Baláž** (20. marraskuuta 1940 – 27. heinäkuuta 2011) oli slovakialainen roomalaiskatolinen piispa. Hänet vihittiin papiksi 23. kesäkuuta 1963, ja piispanvihkimyksensä hän sai 19. maaliskuuta 1990. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec. Baláž oli 14. helmikuuta saanut nimityksen Banská Bystrican hiippakunnan piispaksi.

Baláž johti hiippakuntaansa, kunnes kuoli 70-vuotiaana heinäkuussa 2011.

## Lähteet
Stearns

**F.B. Stearns Co** oli yhdysvaltalainen Clevelandissä vuosina 1899–1930 toiminut autonvalmistaja, jonka tuotteet olivat korkealaatuisten autojen maineessa.

Yrityksen ensimmäinen auto oli tuohon aikaan tyypillinen "buggy". Sen voimanlähteenä oli makaava moottori, joka oli sijoitettu lattian alle. Voimansiirrossa oli planeettavaihteisto sekä ketjuveto, ja auton pyörät olivat polkupyörän pyörien kaltaiset.

Vuonna 1901 markkinoille tuli ohjauspyörällä varustettu malli. Sen moottorissa oli yksi suuri sylinteri, jonka halkaisija oli 159 mm ja iskun pituus 178 mm. Seuraavana vuonna markkinoilla oli auto, jossa oli kaksisylinterinen, 5,5-litrainen ja 25-hevosvoimainen moottori. Auton hinta oli 3&nbsp;000 dollaria.

Vuoden 1905 Stearnseissa oli eurooppalaisia vaikutteita; edessä oli Mercedes-tyylinen jäähdytin. Moottorissa oli venttiilikoneiston kautta ohjatut imuventtiilit. Sylinteriryhmät olivat parivaletut ja tarjolla oli sekä neli- että kuusisylinterinen muunnelma. Nelisylinterisen iskutilavuus oli 8,75 litraa ja suurin teho 60 hevosvoimaa. Voimansiirrossa oli joko ketju- tai akseliveto. 4&nbsp;600 dollarin hintaisen auton huippunopeus oli lähes 100 km/h. Kuusisylinterisen mallin takimmainen sylinteripari oli upotettu rintapeltiin. 13-litraisella, 90-hevosvoimaisella moottorilla varustetun auton huippunopeus oli lähes 145 km/h ja sen voimansiirrossa oli ketjuveto.

Vuonna 1909 esiteltiin 30-hevosvoimaisella yksilohkomoottorilla varustettu kaupunkiauto, jonka tunnusomainen piirre oli jäähdyttimen kennoston ympärillä oleva valkoinen nauha.

Urheiluautojen tuotannosta luovuttiin vähitellen ja huomio siirtyi tavanomaisiin automalleihin. Vuonna 1914 tuli 5,1-litraisella nelisylinterisellä tai vaihtoehtoisesti 6,8-litraisella kuusisylinterisellä Knight-kaksoisluistiventtiilimoottorilla varustettu malli, jossa oli sähköinen käynnistysmoottori sekä sähkövalot. Vuonna 1917 esiteltiin ajanmukainen *Stearns*, jossa oli 5,4-litrainen V8-moottori.

1920-luvun alussa tuotannon painopiste oli neli- ja kuusisylinterisissä malleissa. Vuonna 1925 yritys siirtyi Willys-Overlandin omistukseen ja nelisylinterisen mallin tuotanto päättyi seuraavana vuonna. Stearnsien valmistus jatkui vuoteen 1930 asti. Loppuvaiheessa valikoimassa oli hinnaltaan 2&nbsp;095 dollarin 27,3-hevosvoimainen kuusisylinterinen sekä suuri 6,3-litraisella rivikahdeksikolla varustettu malli. Halvin muunnelma maksoi 5&nbsp;500 dollaria.

## Lähteet

## Aiheesta muualla
Volgan vesivoimalaitos

**Volgan vesivoimalaitos** () on Euroopan suurin vesivoimala. Se sijaitsee Euroopan suurimman joen, Volgan alajuoksulla Etelä-Venäjällä Volgogradin kaupungin yläpuolella, noin 400 kilometriä ylävirtaan joen suulta Kaspianmeressä. Volgan vesivoimalaitos on alin Volgan-Kaman jokisysteemin suurten voimalapatojen ja tekojärvien sarjassa. Sen pato salpaa yläpuolelleen 540 kilometrin pituisen ja yli 3&nbsp;000 neliökilometrin laajuisen Volgogradin tekojärven.

Voimalan nykyinen kokonaisteho on 2&nbsp;650 megawattia. Voimala kuuluu RusHydro-energiayhtiön vesivoimaloihin. 

## Historia
Voimalaitos rakennettiin osana suurten kommunististen rakennushankkeiden sarjaa, joka käynnistettiin Neuvostoliiton ministerineuvoston ja Josef Stalinin päätöksellä elokuussa 1950. Rakennustyö alkoi 1952, ja voimala käynnistettiin vaiheittain vuosina 1958–1961. Rakennustöihin kerättiin kymmenin tuhansin Komsomol-nuorisoa koko neuvostovaltiosta. Volžskin kaupunki voimalan kohdalla joen itärannalla syntyi rakentajien asutuskeskukseksi. 

Vuonna 1959 valmistui 500&nbsp;kVn korkeajännitelinja laitoksesta Moskovaan. Myöhemmin laitokselta rakennettiin maailman ensimmäinen korkeajännitteinen, 800&nbsp;kV:n tasajännitelinja Donbassin teollisuusalueelle. Laitos toimi myöhemminkin useiden vesivoimainnovaatioiden koepaikkana.

Voimalaitoksella oli keskeinen osa Ala-Volgan alueen ja Donbassin talouskehityksessä ja Keski- ja Etelä-Venäjän talousalueiden energiaverkon rakentumisessa. Patoaltaiden rakentaminen teki myös Volgan ala- ja keskijuoksut navigointikelpoisiksi Kaspianmereltä Astrahanista Saratoviin. Hankkeeseen liittyi myös Volgan vasemman puolen keinokasteluprojekteja, erityisesti Länsi-Kazakstanin alueella.

## Teknisiä tietoja
Voimalaitokseen liittyvän patorakennelman pituus 4,9 kilometriä. Joen ylittävä suora betonirakenteinen osuus on 725 metriä pitkä ja 44&nbsp;m leveä, ja siihen liittyy 3,2&nbsp;km maapatoa, joka on enimmillään 47&nbsp;m korkea. Vedenpintojen ero on noin 15&nbsp;m. Padon yli on maantie- ja rautatieyhteydet. Padon yhteyteen on rakennettu sen ohittava kalatie.

Voimalaitoksen nykyteho on 2&nbsp;592,5&nbsp;MW ja vuosituotanto 11&nbsp;626&nbsp;GWh. Generaattoreita on yhteensä 22, yksikköteholtaan 115–125,5&nbsp;MW. Sähkö ohjataan lähinnä Volgogradin, Moskovan ja Donbassin tarpeisiin.

Volgariver hydro stations.png|thumb|Volgan vesivoimalaitos alimpana
Volga Hydroelectric Station 002.JPG|Ilmakuva alueen yltä.


## Lähteet

## Aiheesta muualla
* Volžskaja GES RusGidron sivusto
Abdul Fatah Younis

**Abdul Fatah Younis** (1944 Jebel Akhdar, Libya – 28. heinäkuuta 2011 Benghazi, Libya) oli libyalainen kenraali, maan sisäministeri ja helmikuusta 2011 Libyan hallitusta vastaan taistelevien kapinallisten Siirtymäajan kansallisen neuvoston joukkojen pääesikunnan päällikkö.

Jotkut kapinallisista pitivät Younisia vastuullisena vuoden 2006 verilöylystä Bengasissa Italian lähetystön edustan Muhammed-pilakuvien vastaisia mielenosoittajia vastaan.

Torstaina 28. heinäkuuta 2011 Younis kutsuttiin kuultavaksi kapinallisten pääkaupunkiin Bengasiin etulinjasta Bregasta. Hänet vangittiin tuntemattomaan paikkaan Bengasissa ja hänet ja hänen avustajiinsa kuuluneet eversti ja majuri teloitettiin samana iltana epäselvissä oloissa. Väitteiden mukaan Younisia syytettiin yhteyksistä Gaddafin hallintoon.

Kapinallisneuvoston johtaja Mustafa Abdul Jalil sanoi torstain lehdistötilaisuudessa tappajien kuuluneen Gaddafia kannattavaan ryhmään ja varoitti kapinallisten keskuudessa toimivia "aseellisia ryhmiä". Hän sanoi surmat tehneen kapinallisryhmän johtajan pidätetyn.

Myöhemmin kapinallisministeri Ali Tarhouni sanoi Younesin surmaajien kuuluneen kapinallisiin kuuluvaan islamistiseen Obaida Ibn Jarrah -prikaatiin, ja tekijöiden olevan vapaana. Libyan hallituksen tiedottaja Moussa Ibrahim sanoi tappajien kuuluneen al-Qaidaan ja sen olevan vahvin kapinallisryhmä.

Jo 24. päivä heinäkuuta Al Bawaba Media oli julkaissut uutisen, jonka mukaan Younis oli saanut surmansa 10 päivää aiemmin Bregasta käydyssä taistelussa, "epäselvissä olosuhteissa".

## Lähteet
Porin triviaalikoulun nuottikirjat

**Porin triviaalikoulun nuottikirjat** on vuonna 1725 käsin kopioitu, Porin triviaalikoululle kuulunut kokoelma pääosin 4-äänistä hengellistä vokaalimusiikkia. Kokoelma koostuu neljästä eri äänialojen kirjasta: *Discantus*, *Altus*, *Tenor* ja *Bassus* .

## Löytyminen

Nuottikirjat löysi Porin lyseon lehtorina vuosina 1890–1917 toiminut Eeli Granit-Ilmoniemi. Porissa kanttorina 1906–1908 toiminut Heikki Klemetti tutustui nuottikirjoihin Porin lyseon kirjastossa ja esitteli ne Säveletär-lehden artikkelissa "Musiikkihistoriallinen muistomerkki" vuonna 1908. Suomen Laulu esitti konserteissaan Klemetin johdolla muutamia nuottikirjojen sävellyksiä. 

## Sisältö

Nuottikirjat sisältävät 76 moniäänistä vokaalisävellystä, jotka ovat pääosin hengellisiä musiikkia. Sävellysten tekstit ovat suurimmaksi osaksi latinaksi ja ruotsiksi. Mukana on joitakin saksankielisiä tekstejä. Ainoa suomenkielinen teos on Melchior Vulpiuksen Matteus-passio. Sävellykset ovat pääosin neliäänisiä, mutta mukana on myös muutamia sävellyksiä 3-8 äänelle.  

Vulpiuksen passion lisäksi säveltäjä on mainittu ainoastaan kappaleelle *Alleneste Gud I himmelrijk* (Hieronymus Praetorius). Vain pieni osa muista nuottikirjojen säveltäjistä on tunnistettu, muun muassa Gallus Dressler, Jacobus Gallus, Giovanni Gastoldi, Friedrich Weißensee, Hans Leo Hassler ja Daniel Friderici. 

Nuottikirjojen musiikki on 1500-luvun loppupuolelta 1600-luvun puoliväliin sijoittuvaa Itämeren alueen protestanttisten koulujen ohjelmistoa . Nuottikirjoissa onkin monia samoja kappaleita kuin Piae Cantiones -kokoelmassa, esimerkiksi *Cedit hiems eminus*, *Jucundare jugiter* ja *Gaudete, gaudete Christus est natus*.

## Levytys
Imatran seurakunnan kanttorin Johannes Vesterisen johtama Sonus Borealis-yhtye on vuonna 2008 levyttänyt nuottikirjojen musiikkia.

## Aiheesta muualla
* Porin triviaalikoulun äänikirjojen digitoidut näköispainokset PDF-formaatissa:
** 1: Discantus
** 2: Altus
** 3: Tenor
** 4: Bassus
* Modernisoitu laitos 29 nuottikirjan kappaleesta
* Säveletär 1908, N:o 13 & 14 Heikki Klemetti: Musiikkihistoriallinen muistomerkki
* Levytys: Vanhan musiikin laulu- ja soitinyhtye Sonus Borealis/Musiikkia Porin Triviaalikoulun nuottikirjasta

## Lähteet
Natalja Ištšenko

**Natalja Sergejevna Ištšenko** (, s. 8. huhtikuuta 1986 Smolensk, Venäjän SFNT, Neuvostoliitto) on venäläinen taitouimari, olympiavoittaja, maailman- ja euroopanmestari.

Ištšenko voitti Venäjän joukkueessa joukkueohjelman olympiakultaa Pekingissä 2008 ja Lontoossa 2012. Lontoossa hän voitti myös pariuinnin olympiakultaa parinaan Svetlana Romašina. Ištšenko on voittanut MM-kilpailuista 19 maailmanmestaruutta ja kaksi hopeaa. Shanghain MM-kilpailuissa 2011 Ištšenko voitti kuusi maailmanmestaruutta. Seitsemännessä lajissa, teknisessä joukkueuinnissa, hän ei kilpaillut. Ištšenko on myös 12-kertainen Euroopan mestari, minkä lisäksi hänellä on kaksi EM-hopeaa.

Urheilu-uransa jälkeen Ištšenko on toiminut urheilun apulaisministerinä Kaliningradin alueella. Kansainvälinen uintiurheiluliitto FINA nimesi hänet uinnin kunniagalleriaan 2023.

## Lähteet
* Nataliya Ishchenko Bio, Stats and Results  Olympics at Sports-Reference.com 

### Viitteet

## Aiheesta muualla
Creem

**Creem** oli yhdysvaltalainen rock-musiikkiin keskittynyt aikakauslehti. Sen perustivat elokuussa 1969 Barry Kramer ja Tony Reay. Lehti kutsui itseään ”Amerikan ainoaksi rock ’n’ roll -lehdeksi”. Lehti lakkautettiin vuonna 1989, mutta se toimi pienemmässä muodossa vielä lyhyen aikaa 1990-luvun alussa. 

Lehden kriitikoihin lukeutuivat muun muassa Lester Bangs, Ben Edmonds, Rob Tyner, Robert Christgau, Lenny Kaye, Patti Smith sekä The Dictators -yhtyeen perustaneet Richard Blum ja Andy Shernoff. Lehden musiikkitoimittajia oli myös Cameron Crowe, joka myöhemmin tuli tunnetuksi elokuvaohjaajana. Hän teki myöhemmin omaelämäkerrallisen elokuvan Melkein julkkis, joka perustuu hänen omiin kokemuksiin musiikkitoimittajana Rolling Stone- ja Creem-lehdissä. 

1970-luvun puolivälissä *Creemin* levikki oli yli 200 000, mikä teki siitä Yhdysvaltojen toiseksi suurimman rocklehden *Rolling Stonen* jälkeen. Lehdellä oli valtava merkitys niin sanotun protopunkin ja glamrockin esille tuomisessa ja punkin synnyssä. *Creem* antoi varhaista näkyvyyttä artisteille, kuten Lou Reed, David Bowie, New York Dolls, ja erityisesti Detroitissa toimiville yhtyeille, kuten Stooges, MC5 ja Alice Cooper. 

1980-luvulla lehti huomioi myös sellaisia yhtyeitä kuin R.E.M., Motörhead, The Smiths ja The Cure, ennen kuin muu valtamedia huomasi ne. Creemin logon suunnitteli Bob Wilson, joka myös kirjoitti säännöllisesti ilmestyvää sarjakuvaa Mike ja Barney. Lehteen piirsi myös underground-sarjakuvataiteilija Robert Crumb. Creemin valokuvaajana toimi Robert Matheu. 

Vuonna 2019 julkaistiin Creem-dokumenttielokuva nimeltä *CREEM: America's Only Rock 'n' Roll Magazine*. Alice Cooper viittasi myöhemmin lehteen kappaleessaan ”Detroit City” laulaessaan ”But the Riff kept a Rockin', the Creem kept a-talkin'”. 

## Lähteet

## Aiheesta muualla
* Virallinen sivusto .
Rob Sheffield

**Rob Sheffield** (s. 2. helmikuuta 1966) on yhdysvaltalainen musiikkitoimittaja ja kirjailija. Hän työskentelee nykyisin *[[Rolling Stone]]* -lehdessä, jossa hän kirjoittaa levyarvosteluja sekä esseitä popmusiikista. Sitä ennen hän työskenteli *[[Blender]]*-lehdessä.

Musiikkiarvostelujensa lisäksi Sheffield on kirjoittanut kaksi kirjaa.
Joulu Connecticutissa

**Joulu Connecticutissa** (*Christmas in Connecticut*) on vuoden 1992 elokuva, jonka ohjasi Arnold Schwarzenegger. Hän teki elokuvaan myös cameoroolin esittämällä miestä, joka istuu uutisauton edessä. Elokuvan päänäyttelijöinä nähtiin Dyan Cannon Elizabethina, Kris Kristofferson Jefferson Jonesina ja Tony Curtis Mr. Yardleynä. Elokuva oli uusintaversio vuoden 1945 elokuvasta *[[Naisreportteri rakastuu]]*.

## Juoni
Elokuva kertoo televisiopersoonasta Elizabeth Blanesta (Dyan Cannon) joka juontaa viikoittaista televisiosarjaa joka käsittelee ruoanlaittoa, avioliittoa ja kodinhoitoa, siinä on vain ongelma ettei hän tiedä näista asioista yhtään mitään ja ei osaa laittaa ruokaa, vaan avustaja on luonut kaikki hienot ruuat joita ohjelmassa esitellään. Ohjelman tuottaja Alexander Yardley (Tony Curtis) näkee televisiosta ohjelman jossa kerrotaan Jefferson Jonesista (Kris Kristofferson) joka on pelastanut lapsen lumimyrskystä ja on menettänyt kotinsa tulipalossa. Tuottaja päättää että Jeffersonille etsitään uusi kotia ja tehdään jouluillallinen suorassa lähetyksessä. Sitä varten palkataan Elizabethille perhe, mutta suora televisolähetys luo omat haasteensa.

## Näyttelijät

Lähde: 

## Lähteet

## Aiheesta muualla
* 
* 
*
Tiedekeskus Corpus

**Tiedekeskus Corpus** on Alankomaissa Haagin lähellä Oegstgeestissa sijaitseva tiedekeskus, jossa esitellään ihmisruumista ja sen toimintaa kokemuksellisesti. Kuulokkeiden kautta kävijä saa selostuksen toiminnoista, joiden läpi hän kulkee. Museo on avattu 2008.

## Lähteet

## Aiheesta muualla
*Corpusexperience.nl